**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΚΟΣΤΟΥΜΙΑ ΧΕΙΡΟΥΡΓΕΙΟΥ ΠΟΛΛΑΠΛΩΝ ΧΡΗΣΕΩΝ**

Να είναι αρίστης ποιότητας, ανθεκτικά, ειδικά κατασκευασμένα για χειρουργική χρήση, για να αντέχουν σε συχνή χρήση, σε πλύσιμο στους 90ο C, και αποστείρωση στους 134o C, ανθεκτικά σε συνεχείς χλωριώσεις, με ανεξίτηλες βαφές.

**Το ύφασμα** να είναι καπαρντίνα ή ποπλίνα, ύφανσης 1/1, απλή, ομαλή, ισόπυκνη, χωρίς λάθη και παραφασάδες, χρώματος πράσινο σκούρο. Σύνθεση 40% βαμβάκι -60% πολυέστερ, βάρους 160-180 gr/m2, από αρίστης ποιότητας νήματα, με ειδική επεξεργασία προσυρρίκνωσης (sanforise), με μέγιστο μπάσιμο στο πλύσιμο 2%, με ειδική αντιστατική, υποαλλεργική, αντι-τσαλακωτική σιλικονούχα μάλαξη χωρίς φορμαλδεΰδες για ευκολία στο σιδέρωμα, με anti-pillihg για να μην χνουδιάζει και απελευθερώνει ινίδια στη χρήση του. Να έχει γίνει επεξεργασία αδιαβροχοποίησης με fluorocarbon που κάνει το ύφασμα υδρόφοβο, αιμόφοβο και απωθητικό της σκόνης.

**Το σχέδιο ραφής** να έχει ως εξής:

α) Η μπλούζα να είναι μακριά, με πλακοραφές στις πλαϊνές ραφές, με μεγάλες τσέπες στο πλάι της μπλούζας και πλαϊνά σχισίματα για μεγαλύτερη άνεση στις κινήσεις. Στο στήθος να έχει τσεπάκι, το οποίο θα φέρει το λογότυπο του νοσοκομείου και τη λέξη «Χειρουργείο» ευδιάκριτα.

β) Τα μανίκια να είναι κοντά για ευκολία στην κίνηση.

γ) Η λαιμόκοψη να είναι σταυρωτό V

ε) Το παντελόνι να φέρει λάστιχο και κορδόνι και σε ευδιάκριτο σημείο κάθετα τη λέξη «Χειρουργείο»

**Πιστοποιητικά εταιρείας:**  ΙSO 9001: 2008, Δ.Υ8δ/Γ.Π. οικ./1348/2004. Το προσφερόμενο είδος να φέρει σήμανση CE Mark και να είναι εγγεγραμμένο στο μητρώο ιατροτεχνολογικών προϊόντων του ΕΟΦ σύμφωνα με την ΕΝ 93/42. Απαραίτητος αριθμός ΕΚΑΠΤΥ (Εθνικό Κέντρο Αξιολόγησης της Ποιότητας και Τεχνολογίας στην Υγεία).

Απαραίτητη η προσκόμιση δείγματος για όλα τα μεγέθη.